“La feina de l’artista no és donar a la gent el que vol”\nL’ últim dia de vida les rastes el passaran entre el Raval de Barcelona i Terrassa. Fa una calor que tomba pels carrers grisos del centre de Barcelona, singularment buits malgrat ser ple estiu. Quedem a la gelateria Natas, que està incrustada a la llibreria La Central. La idea de rematar el gelat amb un parell de llibres em sembla, des del principi, un pla immillorable. El Damià i jo arribem alhora, uns deu minuts tard. Els companys del diari, puntuals, ja fan guàrdia a la porta del local. Ens ho explica de seguida, que avui es tallarà les rastes. I que cada dia està més convençut de viure a Terrassa i que porta un temps capficat en com canvien els gustos personals. Em sorprèn la seva estatura. Si no tinguéssim el coronavirus pul·lulant per aquí, m’hauria hagut de posar una mica de puntetes per fer-li dos petons. Porta les ungles pintades de negre, la pell de les mans i dels braços tenyida de tatuatges, i una camisa estampada que podria passar per l’uniforme de la Capricci de Sabadell (els lectors no sabadellencs hauran de fer un exercici d’imaginació). Em reconforta descobrir-hi la mateixa imatge i el mateix estil amb què es mostra a les xarxes socials.\nAbans d’acabar el gelat he d’haver resolt dos dubtes que em provoquen una sensació secretament molesta a mig camí entre la ignorància i la incultura musical. El primer és què vol dir Lildami. Vull que m’ho expliqui ell, no em refio dels escrits que em pugui escopir internet. El segon, quina és la diferència entre el trap i el rap. Busco el moment adequat per plantejar-los i arriba cap al final de la conversa, després d’haver parlat dels estius de petit, de la carrera a la UPC, del seu perfeccionisme amb la música que fa i de com li rellisquen les crítiques pel català que gasta.\nEnginyeria personal Lildami\nDemanem dues terrines de gelat i ocupem una de les taules que queden a prop de la porta. M’explica que de petit els estius els passava de juny a setembre amb el seu germà gran a l’Escala, a casa dels avis, “fent deures i anant a la platja”, i que sempre li ha agradat menjar gelats durant tot l’any, no només quan fa calor. D’aquells anys enyora “com era de fàcil la vida” i la falta de preocupacions. No com ara, que, assegura, “tot són marrons i mogudes”. El Damià petit volia ser dibuixant i podia perdre el món de vista quan agafava llapis i colors. Potser mogut per aquella dèria infantil, va acabar estudiant enginyeria industrial. “Era l’única carrera assumible”, afirma. “Si arribo a fer enginyeria mecànica o una cosa per l’estil m’hauria mort de la depressió”. El disseny industrial li permetia, en el fons, seguir dibuixant. També la feina a la Seat, on va treballar durant més d’un any un cop llicenciat, tenia una part creativa, però no prou. Un corrent de fons l’allunyava de l’automoció fins i tot abans de ser-ne conscient. A més de dibuixar, de petit i d’adolescent, el Damià escoltava rap i jugava a rapejar. El resultat de les gravacions que es feia ell mateix a casa “sonava fatal”, però no podia deixar de fer-ho. A base d’insistir-hi, va aconseguir donar cara i ulls almenys a tres cançons noves cada any abans d’atrevir-se amb el primer videoclip dirigit, enregistrat i editat per ell mateix. “Ho veig ara i em sembla cutríssim, però, en realitat, per l’edat que tenia no estava tan mal ”. De tota aquella experimentació en va anar extraient les bases del que després li permetria viure de la música: l’autoedició, l’aprenentatge constant. “Quan vaig veure que la vida pirata funcionava, vaig deixar la feina i vaig dir: «Anem a jugar!»”. Tot i l’entusiasme per l’aventura, el primer any va ser “una odissea”. Les cançons de Lildami a YouTube començaven a acumular visualitzacions i seguidors, però no n’hi havia prou. Durant anys, “treia una cançó i no passava res, ningú l’escoltava”. Una lliçó que procura tenir present ara, que arrossega milers de seguidors i que qualsevol podria convenir que és un artista d’èxit. “L’èxit és poder dedicar-me a això i que la gent vibri amb la música que faig”. Han fet falta vuit anys per arribar al punt en què es troba ara, en què pot viure de la música i mantenir un equip minúscul de tècnics, productors i la Mariona, la cantant que l’acompanya en les veus i els directes. “Els dos últims anys han sigut bons”, confessa. Els més de dos milions de reproduccions a YouTube, les actuacions en festivals de referència, com el Cruïlla, i la col·laboració amb grans actors com TV3 (la cançó de l’estiu del 2019, Anorac, és seva) en donen fe.\nFans a primària\nInesperadament per a ell, les lletres de Flors mentre visqui connecten per via directa amb el públic infantil. Arrossega una massa creixent de seguidors d’entre 8 i 12 anys, entusiasmats amb la història un pèl melancòlica de Pau Gasol o amb l’hormonada Sempre estiu i la seva tornada encomanadissa. Somriu, quan hi pensa, i confessa que no s’esperava que tindria seguidors “tan petits”. Ell mateix se’n feia creus, a l’escenari del festival Petits Camaleons del 2019, quan veia famílies senceres corejant el crit “una bala al cel”. I, tot i l’ensurt inicial, ara pot dir que n’està orgullós. “És bo que la xavalada escolti música, crec que hi ha coses que els serviran”. El terrassenc defensa que la seva és una música honesta, que parla d’històries quotidianes, amb referents propers a la gent amb qui pot connectar. “No explico cap pel·li, sinó la vida d’un xaval normal, no gaire diferent de la de la gent que m’escolta”.\nDAMIÀ RODRÍGUEZ (Terrassa, 1994) és Lildami. Va estudiar enginyeria de disseny industrial a la UPC i el primer contracte estable com a enginyer el va firmar amb Seat, mentre a casa aprenia a rapejar. Va començar a publicar a YouTube les gravacions que s’autoeditava i aviat va acumular una bona pila de seguidors. L’explosió va arribar el 2019 gràcies al disc ‘Flors mentre visqui’ (Halley Records), produït per Sr. Chen i amb la col·laboració de la cantant Emotional Goku. Les lletres de temes com ‘Serrallonga’ o ‘Pau Gasol’ les taral·leja un públic que encara va a primària. Aquest any ha posat veu i melodia a la campanya del Banc de Sang i Teixits, amb ‘A la sang’. A Twitter és @Lildamiboi, i a Instagram, @lildami. El coronavirus li va engegar a rodar Maleducats, el primer festival de música urbana que s’havia de fer aquesta primavera a Terrassa i que s’ha ajornat fins al 2021. Ha acostat el trap/rap a un públic majoritari i, a més, ho ha fet en català, tot i algunes tempestes a Twitter.\nLildami no fa rap polític i tampoc en consumeix. “És molt fàcil cagar-la, aquí”, avisa. Es nega a posicionar-se políticament amb les cançons, perquè no li agrada “fotre la xapa” i perquè sospita que “diria coses de les quals seria fàcil penedir-se al cap de dos anys”. Tanmateix, tot és polític. També les expressions artístiques. I el fet que Lildami faci música en català té una intenció. Les pedrades que rep a les xarxes socials per utilitzar imparabla, lo o pollo el deixen impertorbable. “El que digui algú que no conec a Twitter acostuma a relliscar-me bastant”. L’han acusat de destrossar el català, però ell fa com si sentís ploure i recorda als ofesos lingüístics que probablement els seus fills estan escoltant rap en català gràcies a ell. Lildami defensa que cadascú ha de fer l’activisme que “més li ressoni” i ell prefereix fer lletres que animin la gent jove a estudiar o a conèixer i acceptar les diferents maneres d’estimar, combinades amb temes que simplement ajuden a “ballar i fer el ruc i a no pensar en res”.\nResulta que no hi ha cap diferència entre el rap i el trap. Almenys no en l’univers Lildami. Assegura que, més enllà d’alguna qüestió tècnica, “no és un debat que tingui sentit el 2020”. Com tampoc troba explicació a la creença que el rap/trap és un estil que beu i alimenta la cultura de la violència i les drogues. Creu que això és més aviat un clixé, un argument banal que permet mantenir les distàncies de certs crítics o part del públic respecte a un estil que no entenen.\nEstà treballant en el disc nou. Té tota la pressió al damunt i la gestiona amb esportivitat: “Només puc dir que sortirà a principis del 2021”. L’èxit de Flors mentre visqui -“Va ser una aposta arriscada”-és innegable. D’aquí venen les voltes que dona a això dels gustos personals. Ara li agraden i pensa coses diferents de fa tres anys, i tem que el públic esperi trobar en el nou treball el mateix que en l’anterior. “És normal que la música que faig evolucioni”, diu, i sona gairebé a excusa per autoconvèncer-se. L’objectiu del nou treball és “forçar els límits” que tenia Flors mentre visqui i espolsar-se tot allò que pugui fer olor de “tendència”. Creu en ell, està convençut que “pot fer de tot” amb la música i “amb tota la humilitat” està disposat a buscar constantment el seu propi so. “La feina de l’artista no és donar a la gent el que vol, sinó el que necessita i potser no ho sap”.\nLildami és la conjunció mil·lennial de little i Dami, el diminitiu amb què tothom s’ha adreçat sempre al Damià Rodríguez. Assegura que no hi ha fronteres entre Lildami, Dami i Damià, i que és alliberador “poder ser tu mateix les 24 hores”, però que li vindria de gust esborrar-se el lil perquè li genera “massa estigma”. Tota la conversa sobre la seva feina transpira una intensa autocrítica. “Quan fem el gelat d’aquí dos anys, estaré rajant del que faig ara”, assegura.\nFer un gelat amb... Lildami Rap música cultura\nEls titulars de les 14 hores


181 El futur de podem – El NAS de Cardedeu\n181 El futur de podem\nEn aquests dies s’estan celebrant les primàries de Podem Catalunya i jo em presento al consell ciutadà català (l’executiva del partit ) per la candidatura Som Podem Catalunya liderada per Noelia Bail. Molta gent em fa dues preguntes.\nPer què et presentes amb tot el que ha passat en el partit?\nLa resposta és complexa però Podem Catalunya pot ser clau per tornar a connectar amb la classe treballadora que està desencantada amb el que està passant a Catalunya i a Espanya. La victòria de Ciutadans el 21 de desembre (arrossegant molt vot descontent de la classe treballadora) és un perill per al futur. Ciutadans cada vegada oculta menys les seves polítiques de dretes (tirant a extrema dreta) i aquestes són un atac constant als drets aconseguits per les nostres mares i àvies. En això Podem Catalunya té molt a dir perquè, en ser un partit en què les demandes socials prevalen sobre les demandes nacionals, pot ser un pont per atraure un electorat de classe treballadora i impedir l’auge de les forces d’extrema dreta i xenòfobes.\nI per què et presentes per Som Podem Catalunya?\nAquesta resposta és fàcil, és una candidatura amb forta implantació territorial composta per referents territorials i sectorials de Podem, amb regidors, sindicalistes, membres de moviments socials i amb persones que han tingut responsabilitat orgànica en l’antiga executiva política (és el meu cas) una candidatura que porta el feminisme a l’ADN i que està coordinada per l’exsecretària de coordinació i feminisme de Podem Catalunya, en definitiva una candidatura formada per gent de Podem que porta lluitant en el partit des de la seva fundació.\nEl futur de Podem està lligat a guanyar drets per a la classe treballadora.\nBe the first to comment on "181 El futur de podem"


John Jennings Ballantine - Viquipèdia, l'enciclopèdia lliure\nJohn Jennings Ballantine\n4 d'octubre de 1896\n21 de maig de 1970(1970-05-21) (als 73 anys)\nJohn Jennings Ballentine (Hillsboro, Ohio, 4 d'octubre de 1896 – 21 de maig de 1970) va ser un vicealmirall de l'Armada dels Estats Units.\nAquest distingit mariner prestà servei durant les dues guerres mundials. En els primers temps de la seva carrera es convertí en perit d'aviació naval, servint en les bases de Florida i Texas, així com amb l'esquadró d'avions torpediners de la flota nord-americana a l'atlàntic. En el curs dels anys 1922 a 1926, i com oficial encarregat del camp de proves naval situat a Dahlgren (Estat de Virgínia), efectuà les proves originals dels primers models de l'aparell de punteria Norden pel disparament de bombes. Posteriorment serví en l'Extrem Orient, i després en l'oficina d'aeronàutica del departament de Marina, a Washington. Durant els anys 1934-1936 fou el cap de Secció de Plans de Guerra del mateix departament, i serví després a les ordres de l'almirall Ernest King.\n2 Honors després de la guerra\nEl maig de 1943 se'l nomenà comandant del USS Bunker Hill, vaixell portaavions de 26.500 tones de desplaçament, que prestà constant servei durant la segona guerra mundial. Des del novembre de 1943 fins al febrer de l'any següent el Bunker Hill participà, sota el mandat de Ballentine, en les operacions següents desenvolupades en ple Oceà Pacífic: Rabaul, illes Gilbert, Nauru, Kavieng i illes Marshall. Per tant rellevants i continus serveis, aquest il·lustre mariner fou citat amb elogi nombroses vegades en els partes de guerra. Se li concedí l'Estrella de Plata per llur valentia i dots de comandament, que demostrà en els combats i operacions de Port Rabaul i de les Gilbert. La Medalla de la Legió del Mèrit li fou atorgada pels seus serveis distingits en les campanyes de Tarawa, Makin, Nauru, Kavieng i illes Marshall, i el portaavions Bunker Hill rebé la citació del president dels Estats Units per l'heroisme extraordinari i afortunat que llur dotació demostrà sempre en els combats contra l'enemic, lliurats en aigües del Pacífic, des de novembre de 1943 fins al maig de 1945.\nDurant l'any 1944, el vicealmirall Ballentine prestà serveis com a cap d'Estat Major i ajudant del cap d'Aviació, flota del Pacífic, a Pearl Harbour. En aquest lloc dirigí les operacions de les forces aèries contra l'enemic, i per la seva ben provada capacitat rebé la medalla de l'Estrella de Bronze. Quan tornà als Estats Units, a finals de 1944, fou nomenat cap de la flota de l'aire de Seattle (Estat de Washington), concedint-li després una estrella d'or. El 1945 fou nomenat oficial d'enllaç en el quarter general de la prefectura suprema de les forces aliades en el Pacífic.\nEl vicealmirall Ballentine tingué l'honor de desembarcar en l'aeroport d'Atsugi, el 30 d'agost de 1945, en l'ocupació del Japó, mitjançant forces transportades per aire, i d'escoltar al general de l'exèrcit Douglas MacArthur a les cerimònies de la rendició, a bord del cuirassat USS Missouri, el 2 de setembre de 1945. Per llurs serveis excepcionalment meritoris en el seu lloc de comandament, li fou concedida una segona estrella d'or.\nHonors després de la guerra[modifica]\nL'hivern de 1947-48 efectuà un creuer de cinc mesos de durada per la Mediterrània, a bord del USS Midway, i el 1948-49 realitzà un altre creuer similar en el USS Roosevelt, amb la Sisena Flota. A partir del 14 de novembre de 1949, el vicealmirall Ballentine se li confià el comandament d'aquesta flota al Mediterrani, i en qualitat de tal, i amb una divisió d'aquesta, va recalar a Barcelona el gener de 1951, on els mariners nord-americans foren molt festejats.\nA més de les condecoracions que ja s'han consignat, aquest il·lustre almirall de l'Armada dels Estats Units està en possessió de moltes d'altres de gran estima, tals com la Medalla de la Victòria, de la Primera Guerra Mundial, i la Medalla de Servei Yangtze (1927), entre altres.\nCitació Presidencial d'Unitat de la Marina i el Cos de Marines\nSuplement 1949-1952 pag. 257-258 de l'Enciclopèdia Espasa.\nObtingut de «https://ca.wikipedia.org/w/index.php?title=John_Jennings_Ballantine&oldid=21325812»\nAlmiralls de la Marina dels Estats Units\nLa pàgina va ser modificada per darrera vegada el 15 juny 2019 a les 14:10.


Cerca totes les ofertes d'hotels a Weyarn Entrada:\n5 ComentarisHotel Alter Wirt...Habitacions per nit per només114 EUR 2 ComentarisPension Schweizerhaus Garni...Habitacions per nit per només541 EUR Més zones a Weyarn\nWeyarn és una de les destinacions més visitades de Weyarn. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Weyarn és un lloc per a vacances relaxades després d'una setmana de feina. Assegurís de mirar a Agoda.com pels millors preus disponibles a Weyarn. Explori un llistat complet d'allotjaments i trobi el lloc perfecte per a vostè. Inserti les seves dates de viatge a la nostra pestanya de recerca i busqui els millors preus en allotjaments a Weyarn.\nHotels destacats a Weyarn, Weyarn\nTant si es tracta d'un viatge de plaer com si és de negocis, Hotel Alter Wirt és una elecció...\nSi el que està buscant és per un hotel ben situat a Weyarn, no busqui més enllà de Pension...\nTots els hotels de Weyarn\nHotels a Weyarn: Hotel Alter Wirt


La Cambra de Comerç organitza un cicle de webinars de marketing digital internacional – Enterprise Europe Network Balears\nEts aquí: Pàgina Principal / La Cambra de Comerç organitza un cicle de webinars de marketing digital ...\n11 juny, 2020 /0 Comments/in Notícies /by CAMBRA - Carlos\nVols vendre els teus productes més enllà de les nostres fronteres? Internacionalitzar el teu negoci és una bona idea però ho hauràs de fer quan consideris que ja estàs consolidat al teu propi territori i seguin un detallat pla. I, no ho dubtis, en aquest plau apareixerà una paraula clau, Internet. Construir-te una sòlida presència a la xarxa és un dels primers pasos de qualsevol pla d’internacionalització. I aquí entra en joc el màrqueting digital. Aquesta idea guanya encara més importància avui en dia, amb moltes fronteres tancades i desplaçaments limitats. Potser ha arribat el moment de començar a el·laborar l’estratègia de marketing digital de la teva empresa.\nLa Cambra de Comerç de Mallorca, en col·laboració amb la consultoria Amara ingeniería de marketing, posa en marxa un cicle gratuït de 4 webinars per ajudar les empreses mallorquines a obrir negoci al món, sense sortir de les seves oficines. Els dijous del mes de juny, a través de la plataforma Zoom, i durant una hora, Salvador Galindo, CEO d’Amara ens aportarà les claus fonamentals d’un pla de màrqueting digital.\nTots aquests webinars, s’emmarquen en l’Enterprise European Network, la xarxa més gran de recolzament a les pimes europees, i en el programa Xpande Digital, que rep el cofinançament dels Fons europeus FEDER – Una manera de fer Europa.\nCalendari Cicle Màrqueting Digital per a la Internacionalització\n4 de juny – “Ríete de mis errores, pero no los repitas” serà una introducció al màrqueting digital, per treure’t del cap la idea de que això només va de tenir un lloc web i d’enviar missatges massius a tot el món, sense segmentar ni analitzar. INSCRIPCIONS AQUÍ\n11 de juny – “El arte de atraer” servirà per conèixer cóm has de plantejar-te correctament el procés de passar simplement “d’estar a Internet” a “atreure el teu client a Internet”. És fonamental, abans de començar a invertir recursos, tenir clar els passos a seguir i el temps que durà posar en marxa el teu pla. INSCRIPCIONS AQUÍ\n18 de juny – “Pídeme tres deseos” on t’explicarem i veurem casos pràctics de com guanyar-te la confiança d’un possible cliente, ja que és imprescindible per a poder avançar en el procés de venda. INSCRIPCIONS AQUÍ\n25 de juny – “Todo acaba volviendo al principio” veurem com la venda és un procés circular, en el que hem d’estar presents a la vida del client i mantenir la seva confiança d’una forma no intrusiva. INSCRIPCIONS AQUÍ\nhttp://www.eenbalears.eu/wp-content/uploads/2020/06/webinars-marketing-digital-internacional.png 455 600 CAMBRA - Carlos http://www.eenbalears.eu/wp-content/uploads/2017/10/EEN-Logo-300x279.jpg CAMBRA - Carlos2020-06-11 07:34:192020-06-11 07:37:18La Cambra de Comerç organitza un cicle de webinars de marketing digital internacional\nL’OTRI fomenta les sinergies en l’àmbit de la intel·ligència... La cultura de la innovació fa créixer Fet a Sóller


Hôtel Losset Flagey-echezeaux França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Flagey-echezeaux.\n10 Place De L'eglise, Flagey-Echezeaux, Flagey-echezeaux, França - Veure al mapa\nMés informació sobre Hôtel Losset\nAl visitar Flagey-echezeaux, vosté es sentirà com a casa a Hôtel Losset, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hôtel Losset és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com instal.lacions per a minusvàl.lids, caixa forta.\nL'ambient de Hôtel Losset es reflexa en cada habitació. aire condicionat, calefacció, escriptori, balcó/terrassa, llits extrallargs (> 2 metres) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Flagey-echezeaux, el Hôtel Losset és el lloc perfecte per una estimulant i emocionant escapada.\nL’allotjament no disposa de recepció. Podeu recollir les claus a: 10 Place de l'Eglise, 21640 Flagey Echezeaux. Cal que informeu el Hôtel Losset de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Flagey-echezeaux


L’Ajuntament d’Agramunt dona suport als centres educatius i a les famílies vulnerables | Ràdio Tàrrega\nL’Ajuntament d’Agramunt dona suport als centres educatius i a les famílies vulnerables\nDes de l’entrada en vigor de l’estat d’alarma i amb la represa de l’activitat lectiva en línia, l’Ajuntament d’Agramunt ha dut a terme un conjunt d’actuacions per donar suport al centres educatius del municipi i ajudar a les famílies més vulnerables.\nLa regidoria d’Educació ha estat en contacte permanent amb el Departament d’Educació de la Generalitat i amb tots els centres educatius d’Agramunt per coordinar quines accions es durien a terme. De forma conjunta amb els centres s’han detectat quines famílies eren les més vulnerables davant l’actual situació i s’ha garantit que tots els infants tinguessin les mateixes oportunitats, sobretot en recursos materials perquè poguessin fer el seguiment telemàtic del curs escolar.\nPer aquest motiu, s’ha comprat 21 ordenadors portàtils que es cediran a les famílies que no tenien cap dispositiu. Segons Olga Ribera, regidora d’educació, “era prioritari aconseguir el material necessari perquè no hi hagués fractura tecnològica entre els alumnes i es pogués garantir que podien seguir la formació”. En el mateix sentit, s’ha repartit els 5 primers ordinadors portàtils que entraven a la Fase 1 del Pla d'Acció del Departament d'Educació.\nFoto: Repartiment d’ordenadors i fitxes d’activitats a les famílies


Capítol 2: Adagio\nEls dies se succeeixen un darrere l’altre, sense diferències o descobriments. Hem arribat a un cul de sac i no hi ha forma de sortir-ne. Per acabar-ho d’adobar, no em puc treure les paraules de l’Àlex Ruiz del cap, ni tampoc els blaus a la cara de l’Arya i l’espant als seus ulls marrons. Aquells ulls que tant m’agraden i em captiven, presos de la por. Ja feia temps que desconfiava del Norman i havia intentat, més d’una vegada, de descobrir-ne més coses. Però l’Arya no em deixava entreveure el més mínim detall i cada vegada que m’acostava a la veritat, em tancava la porta als nassos.\nPerò no pot esborrar aquell moment, i jo no el penso oblidar. Hi podria haver una relació entre les paraules de l’Àlex i aquesta situació. N’estic gairebé segur, però l’Arya no en voldrà saber res, esclar. Aquests últims dies he estat atent, qualsevol pista, per petita que fos em podria confirmar o desmentir el que intueixo. Però, és clar, cap dels dos abaixa la guàrdia en cap moment. La necessito a ella per arribar al fons de la qüestió.\nAlço els ulls de la pantalla i me la miro, seu al terra a l’altra punta de l’oficina, amb les cames creuades i fitxers pertot. Té la cara contorsionada en una ganyota de concentració i alguns cabells s’han alliberat de la cua de cavall i emmarquen el seu rostre. Té un aspecte innocent i gairebé inofensiu, però jo sé que l’Arya és de tot menys inofensiva. Si el Norman ha pogut empresonar una dona tan forta i resistent com ella, a quantes més podria manipular?\nEls meus pensaments es veuen interromputs quan aixeca el cap i clava la seva mirada intensa en mi. Cap dels dos té la intenció de moure’s o deixar de mirar a l’altre i finalment és ella la que trenca l’atmosfera que s’havia creat.\n-Estàs bé?- La mirada se li il·lumina i s’aixeca del terra.- Has descobert una nova pista?\nNego amb el cap i es deixa caure a la cadira, bufant.\n-Fa dies que busquem i no hem trobat res… No sé on més buscar, què més fer o de qui més sospitar. Erem tan a prop de la resposta…\nNo dic res i tampoc la deixo d’observar, només em quedo quiet, debatint si hauria de compartir els meus pensaments amb ella o no.\n-Arya… Potser sí que tinc una pista.- Em mira curiosa i agafo aire.- Però segurament no t’agradarà la idea.\nSi abans els seus ulls reflectien emoció, ara només s’hi veu una curiositat profunda.\n-Bé, estava pensant en la nota de l’Àlex Ruiz, concretament l’última frase.- Tots dos sabem a què em refereixo.- I des d’aquell dia, en realitat ho sospito des de fa més, però el cas és que el dissabte ho vaig poder confirmar, vull dir, quan et vaig veure els blaus a la cara i bé, ja ho saps no puc evitar desconfiar...- Puc copsar el canvi en la seva expressió el moment que entén per on va la conversa. Comença a negar amb el cap però m’hi adelanto.- Arya, ho hem de considerar. M’has d’entendre, és el més probable, tot apunta a que…\nContinua negant amb el cap i m’interromp, no està enfadada ni decebuda, només desconcertada.\n-El Norman i jo sortim des de fa un any, i el conec, no ho faria mai això! A més, les desaparicions van començar fa cinc mesos, crec que me n’adonaria si el meu xicot estigués segrestant a noies indefenses!- S’aixeca de la cadira i jo la imito, he de fer-la entrar en raó. Com a mínim ho hem d’intentar. Ella segueix parlant.- A més, no és com si em pegués sempre, només a vegades, i no ho fa volent, però és la seva forma d’estimar, ja ho saps que a vegades aquestes coses passen i…\nCamino fins a estar darrere seu, i poso les meves mans a les seves espatlles. Ella deixa de parlar i sospira, no cal que vegi la seva cara per saber que té els ulls plorosos.\n-M’estàs intentant convèncer a mi o a tu?- Pregunto, amb un to suau.- Mira Arya, no t’ho diria si no n’estigués del tot convençut. Portem junts més de cinc anys i saps que mai et diria res que no pensés de veritat. Si més no, investiguem-ho, encara que sigui per sortir de dubtes. Confio en tu, però no crec que t’ho estiguis mirant de manera objectiva ara mateix.\nSé que m’està donant la raó internament, que sap que hi hem de fer alguna cosa i sembla que passin anys fins que no es gira cap a mi i els nostres ulls es tornen a trobar. Em captiva la seva mirada, intensa i determinada i he de recordar-me de respirar quan tanca els ulls i respira profundament. Aparto la mirada fins que noto que obre els ulls i em mira.\n-Tens raó. No sé com tens pensat investigar-lo, ja saps que no col·laborarà i no crec que sigui bona idea dir-li que sospitem d’ell. No és intel·ligent, però tampoc és estúpid i si ell és el culpable no trigarà a esborrar totes les proves que hi puguin haver.- Somric, m’agrada l’Arya determinada, la que pensa estratègicament i traça plans amb facilitat.\nAixí que tanco la porta de l’oficina i seiem l’un davant de l’altre, preparats per preparar una estratègia.\nEls dies passen lents, sembla que les nits siguin eternes i les agulles del rellotge no vulguin avançar. Pararé boig així, i l’Arya també. Cada dia arriba més atabalada i ja no desprèn aquella llum i escalfor que feia que qualsevol habitació fos més interessant. Arriba el divendres i tots dos sabem que és el moment definitiu. Durant aquesta setmana hem intentat descobrir si el Norman era el segrestador de veritat o no, però és llest i no ha deixat cap cosa fora de lloc. L’Arya va posar un localitzador al seu cotxe, però no ha sortit de la seva ruta habitual. Si s’ha hagut de desplaçar lluny ho deu haver fet amb un altre vehicle, un del qual l’Arya no en sap res. També vam restrejar les seves targetes bancàries i res de res. Fins i tot vam punxar-li el telèfon, però ho té tot ben amagat. Això, o realment és innocent. Apartava aquest pensament gairebé immediatament cada vegada que es presentava. Si no és ell qui podria ser? Em negava a abandonar la investigació ara, a rendir-me després d’estar tant a prop del final, de la meta, de la resposta.\nNo aconseguíem res, i vaig estar a punt de dir a l’Arya que tenia raó i que ho deixessim estar, però abans que li pogués dir res em va explicar que cada dia sospitava més del Norman. Estava inquiet, gairebé no dormia i marxava de casa de sol a sol. A l’Arya li va explicar que li havien augmentat la jornada, però realment ho dubtava. Així que en comptes d’abandonar-ho, ens vam passar el dia trencant-nos el cap per descobrir una manera d’atrapar-lo in fraganti. Estavem gairebé segurs que en tramava una de grossa, fos o no el segrestador.\nDurant la setmana, vaig estar recuperant documents de la investigació de l’Àlex Ruiz, intentant trobar la mínima esquerda, alguna cosa que ens pogués servir de sortida d’emergència en cas que el nostre pla no funcionés. Però res. Ho sabem tot d’ell, la seva infància i adolescència, totes les dades de tots els seus familiars, tots els seus documents i tot i així no vam poder veure que estava ajudant el Norman. La veritat és que l’Àlex va tenir una infància difícil i això podria afectar a qualsevol. Però la qüestió és en Norman i el perill que suposa.\nAra, l’Arya i jo ens mirem a la porta de l’oficina, preparats per acomiadar-nos. Aquest cap de setmana serà decisiu pel pla i per nosaltres. L’Arya m’abraça, és una cosa normal entre nosaltres, com respirar o parpellejar. Durant dos dies estarem totalment incomunicats i ella seguirà el pla mentres jo prepararé la burocràcia que haurem de seguir en cas que funcioni. Però, siguent realistes, no tindré el cap per a burocràcia. No tindré el cap per a res més que el pla i la seguretat de la meva companya de feina. De fet, és molt més que una companya de feina, és una companya de vida, una amiga sincera i fidel que no voldria perdre per res del món. M’aparto de l’abraçada i ens mirem als ulls. Cap dels dos es vol dir adéu.\n-Passi el que passi, arribarem al fons de la qüestió.- Diu ella, amb resolució i fermesa.- No penso deixar que cap més noia acabi segrestada, i molt menys si hi puc fer alguna cosa.\nAmbdós somriem, sé quan n’és de dur per a ella, saber que l’home en qui, fins fa poc, confiava és totalment contrari al que ella creia. Així que deixo que es prepari mentalment pel cap de setmana que l’espera, i pel que podria arribar a descobrir. No me’n vull acomiadar, no suporto els adéus i encara que mai hagi sigut bo amb les paraules, si no hi parlo ara qui sap quan tindré l'oportunitat de fer-ho. O si la tindré. Així que m’armo de valor i obro la boca:\n-Saps que t’estimo molt oi? No et vull perdre mai Arya, m’encanta treballar amb tu i amb el pas dels anys t’has convertit en una de les millors amistats que he tingut mai. I…- No sé què més dir, i ella ho entén amb tan sols una ullada al meu rostre.\n-Ens veurem el dilluns.- Em pica l’ullet i ens abracem una última vegada, abans de marxar cadascú pel seu camí.


'El Govern Valencià mai no ha negat la unitat de la llengua' - VilaWeb\nDissabte 05.04.2014 23:59\nPer més paradoxal que puga semblar, aquesta frase és de l’antiga presidenta de l’Acadèmia Valenciana de la Llengua i actual diputada del PP a Madrid des de 2011.\nEn una entrevista al diari Avui, el 25 de juny de 2008, la Sra. Ascensió Figueres assegurava que el Govern Valencià 'mai no ha negat la unitat de la llengua'. Si això ho deia la qui fa uns anys era Presidenta de l’AVL i actualment és diputada al Congrés, per què no ha obert la boca quan el seu partit està negant el que ella afirmava?\nÉs evident que el PP juga constantment amb el tema de la llengua. i ho fa per a traure vots. El PP mai no ha cregut en la normalització lingüística, ni molt menys en una campanya d’immersió en la llengua. Al contrari: el PP ha atacat aquells que defenen la nostra llengua, com Escola Valenciana o ACPV. De fet, el PP només utilitza la llengua com a argument electoral.\nMon pare em va ensenyar moltes coses. Em va ensenyat sobretot a ser un home de paraula. A no anar canviant de parer constantment. A saber raonar una postura i a apostar sempre per la veritat. I a defendre-la davant la mentida i la manipulació. A mantindre allò que crec que és veritat. I a tindre dignitat.\nEl PP valencià ni té paraula, ni sap raonar una postura. El PP substitueix la raó per les vísceres. La veritat per la manipulació. La dignitat per l’electoralisme.\nSi la Sra. Ascensió Figueres creu, com va assegurar, que el Govern Valencià mai no ha negat la unitat de la llengua, per què calla ara? Per què no és capaç de mantindre i de dir públicament allò que públicament va afirmar el 2008? Per què no diu que els srs. Fabra, Castellano, Bellver i tota la resta de dirigents del PP no fan sinó enganyar la gent? Per què no desemmascara tota la mentida d’aquells que s’omplin la boca defenent 'las señas de identidad', quan en realitat no fan sinó exterminar el valencià? O no és prou clara la postura del PP quan vol eliminar 152 aules en valencià a l’escola pública?\nLa gent que va canviant de parer és una gent de la qual no ens podem fiar gens. I com que el PP és un partit que diu blanc,a allò que abans havia dit negre, no ens en hem podem fiar.\nLlegiu l'entrevista íntegra


Zapatero i els silencis Zapatero i els silencis\nZapatero i els silencis\nHi ha una dita que diu: “si no pots dir res més intel·ligent que el silenci, calla”. Zapatero, malauradament, és un d’aquests personatges que entra al drap. L’home que va prometre l’Estatut i provocà el distanciament entre el catalanisme i les institucions constitucionals de l’Estat ha trobat la tecla per posar fi al moviment independentista, recuperar-lo.\nEl més paradoxal de la situació, com sempre, és el context. Recuperem l’etapa Estatut? El PSC governa a Catalunya mentre el PSOE té les regnes del govern de l’Estat, CiU segueix amb el seu caràcter pactista i autonomista, ERC consolida la seva anestèsia independentista reeditant el tripartit mentre el Partit Popular, amb Mariano Rajoy com a líder de l’oposició, està en ruta per l’Estat recaptant firmes contra l’Estatut o, com recollien algunes gravacions, “una firma contra los catalanes”. A llebre passada podem dir, fent trampa, que el federalisme tenia el poder i el va desaprofitar. Avui la fórmula original de CiU ja no hi és, Convergència mira de trobar la centralitat política amb un projecte independentista sense Unió, la representació de l’stablishment català, desfent-se. ERC lidera una de les estructures més importants de l’actual govern per fer possible l’Estat propi mentre el PSC és una caricatura d’allò que fou: sense influència a Madrid i buscant el seu espai polític a Catalunya i Barcelona, ciutat que va governar del 1979 al 2011.\nLa paraula acostuma a estar sobrevalorada en comparació el silenci, Zapatero pot donar moltes lliçons a l’hora de tractar temes d’àmbit social; és innegable la seva gran tasca en la legalització del matrimoni homosexual i en la redacció d’una llei de l’avortament oberta a les menors d’edat. Tanmateix, a l’hora de poder valorar la situació política a Catalunya i plantejar alguna solució el seu silenci té més força que el plantejament de fer un retorn al passat. Zapatero sempre serà una figura molt particular, difícil de catalogar i ell n’està al càrrec. Precisament per això és sorprenent que la seva solució sigui un retorn al passat i no pas la proposta d’un referèndum d’autodetermninació, potser creu que la victòria del ‘sí’ avui dia és una opció real i prefereix moure la perdiu com ho fa Podem i les seves confluències amb l’abstracte ‘dret a decidir’.


Un estudi de la Universitat de Vic – Universitat Central de Catalunya determina que la qualitat biològica dels rius i rieres d’Osona és “bona” – Lo Campus diari\nUn estudi de la Universitat de Vic – Universitat Central de Catalunya determina que la qualitat biològica dels rius i rieres d’Osona és “bona”\nUn estudi del Centre d’Estudis Mediterranis (CERM) de la Universitat de Vic-Universitat Central de Catalunya determina que els rius i rieres d’Osona tenen una qualitat biològica “bona o molt bona”, unes conclusions que segueixen la tendència dels últims anys. Durant el 2018 s’han mostrejat 19 trams fluvials i, d’aquests, quinze tenen una qualitat biològica “bona o molt bona”. Si bé es destaca que en cap punt el resultat de l’avaluació ha estat “molt dolent”, hi ha trams amb qualitat mediocre, com el Gurri al seu pas per Vic, o “dolenta”, al riu Méder (Vic) o a la riera del Sorreig (Sant Boi de Lluçanès) i en què els investigadors recomanen que “caldria treballar-hi per revertir la situació”. Els resultats s’atribueixen principalment a una pluviometria molt elevada i, en conseqüència, a cabals també molt elevats.\nL’estudi diu que s’ha detectat un augment dels nutrients (nitrogen i fòsfor) en alguns dels sectors de riu que circulen per la plana agrícola com el Rimentol, al Gurri riu amunt del barri de la Serra de Senferm, al polígon industrial de Malloles (Vic) i riu avall de l’EDAR de Vic, al Sorreigs (Sant Boi de Lluçanès) i al Meder (Vic). Els autors del treball d’investigació apunten al rentat dels camps de conreu com a principal causa, encara que no l’única, d’aquest increment. Els cursos fluvials de magnitud menor i que travessen superfícies urbanes, com passa a Vic, mostren una degradació important, segons l’estudi, sobretot de l’hàbitat fluvial i el bosc de ribera, que reverteixen en la qualitat biològica i general de l’ecosistema fluvial. La qualitat del bosc de ribera es manté estable, ni millora ni empitjora respecte a les avaluacions anteriors. El curs principal del Ter mostra una qualitat bona de bosc de ribera a excepció dels trams que transcorre pels nuclis urbans de Manlleu i Roda de Ter, molt modificats. Els afluents localitzats en àrees forestals i amb agricultura extensiva mostren una qualitat bona o molt bona. Per contra, no passa el mateix amb els afluents que transcorren per la plana agrícola o per zones urbanes i industrials on la qualitat és mediocre o dolenta. Els trams de riu analitzats pertanyen als termes municipals de Vic, Manlleu, les Masies de Voltregà, Santa Eulàlia de Riuprimer, Torelló, Taradell, Sant Quirze de Besora, Sant Boi de Lluçanès, Roda de Ter, Santa Maria de Besora, l’Esquirol i Rupit. Per fer l’estudi, es mesuren paràmetres generals de cada punt –cabal-, es determina la qualitat de l’hàbitat fluvial i el bosc de ribera, la qualitat fisicoquímica -temperatura, pH, conductivitat elèctrica i oxigen dissolt- i la qualitat biològica de l’aigua, fent servir els macroinvertebrats aquàtics -escarabats, sabaters, cuques de capsa, entre d’altres- com a indicadors de qualitat. Aquest estudi, que el CERM elabora de forma anual, compta amb el suport dels ajuntaments de Vic i Manlleu, i amb la col·laboració del laboratori de Depuradores d’Osona SL a l’Estació Depuradora d’Aigües Residuals de Vic.♦


Redissenyar la logística de distribució i introduir flotes menys contaminants reduiria a la meitat les emissions | UPF-BSM\nRedissenyar la logística de distribució i introduir flotes menys contaminants reduiria a la meitat les emissions\nLa combinació dels vehicles de gas natural i elèctrics amb altres sense motor i la reordenació de la logística i de la mobilitat urbana per adaptar-la a les necessitats generades pel comerç electrònic podria reduir fins a un 46% dels costos de les empreses, un 50% les emissions d'efecte hivernacle i fins a un 96% les que tenen un impacte en la salut de les persones.\nSon conclusions de l'estudi "Distribució urbana de mercaderies sostenible. Per a una millora econòmica, ambiental i social", elaborat per la UPF Barcelona School of Management, que s'ha presentat aquesta tarda a la seu de Fundació Naturgy a Madrid. "La societat està patint una transformació en els hàbits de consum i amb el comerç electrònic, impulsant el creixement de la distribució de l'última milla en les ciutats", ha reflexionat Manuel Calvo, responsable d'energia i medi ambient de Fundació Naturgy.\nLa col·laboració publicoprivada és fonamental per les solucions de distribució sostenible\nDesprés de presentar els principals resultats de la investigació, Erola Palau Pinyana, investigadora de l'Observatori de Sostenibilitat de la UPF-BSM i coautora de l'estudi, ha subratllat que és "necessari abordar conjuntament la dimensió logística, tècnica i urbanística de la distribució urbana de mercaderies de l'última milla per trobar solucions equilibrant la sostenibilitat econòmica, ambiental i social".\nEn aquest sentit, Palau Pinyana ha insistit que la "col·laboració publicoprivada és fonamental per a les solucions de distribució sostenible en l'àmbit urbanístic", ja que, ha afegit, "els vehicles amb combustibles alternatius requereixen noves infraestructures de recàrrega". Quelcom amb què ha coincidit el director general de Transport Terrestre del Govern de l'Estat, Jaime Alberto Moreno García, que ha afirmat que "les ciutats estan sotmeses a una complexitat de gestió i de transport que implica un repte regulador i tècnic dels vehicles".\nEl futur del model logístic actual\n"L'informe no genera nou coneixement, sinó que està basat en les bones pràctiques", ha advertit Oriol Montanyà, director de l'Observatori de Sostenibilitat i coautor de l'estudi, que després d'atendre a la presentació de resultats ha moderat una taula rodona amb representants de les principals branques del sector logístic.\n"El model logístic actual està resolt o cal donar-hi una volta?", ha llançat Montanyà. Ana Tristán, Service Fulfillment Operations Country Manager de IKEA, ha recollit el guant i ha apuntat que "el model és reptador". "Els retailers estem intentant ser cada cop més àgils", ha garantit.\nEl mercat està canviant i hi ha molta incertesa\n"Tenim la responsabilitat de fer alguna cosa i des d'IKEA hem establert objectius: 2025, 100% d'entregues amb vehicles de 0% emissions", ha anunciat Tristán. "Les empreses logístiques fa temps que estan temps reduint el seu impacte", ha indicat el responsable del projecte Mobilitat de Naturgy, Francisco Javier Bueno, que ha compartit una dada interessant: "els operadors tenen, actualment, el 30% dels seus vehicles híbrids; el 30% electrònics i el 40% de gas natural".\nEn aquest sentit, la responsable d'RSC de SEUR, Julie-Marie Urban, ha exposat que des de l'operadora de paqueteria es treballa per aconseguir un "repartiment urbà intel·ligent". "En el repartiment urbà urgent tots els vehicles son amb combustible gas natural comprimit per compensar la immediatesa", ha exemplificat. No obstant això, l'altra cara de la moneda l'ha mostrat Tristán, que ha lamentat que "mai arribes a veure la rendibilitat dels vehicles". "El mercat està canviant molt i hi ha molta incertesa", ha matisat.\nLa sostenibilitat del planeta és un projecte global i ha d'estar en totes les entitats\nEncara en clau de canvi, encara que des de la dimensió urbanística, el director general de transport terrestre ha assenyalat la regulació com un "aspecte clau". "Quelcom tan senzill com un canvi en l'ordenament municipal que habiliti una zona de càrrega i descàrrega en certs espais urbans és fonamental", ha sentenciat.\nEn qualsevol cas, tal com ha conclòs el director general de la UPF-BSM, José M. Martínez-Sierra, la sostenibilitat del planeta és un "projecte global i ha d'estar en totes les entitats". És per això que la col·laboració publicoprivada és clau per fer realitat algunes de les propostes que s'han comentat durant la sessió. "Ens comprometem a seguir treballant des del món de l'empresa i del coneixement per donar-hi sortida".


Martínez torna a la selecció - Levante-EMV\nMartínez torna a la selecció\nLa llegenda de les Llargues, retirat al gener de 2013, afirma al 48 anys que «lluitarà per no defraudar la confiança»\nalberto soldado | valència 16.09.2017 | 01:07\nJosep Antoni Martínez anunciava la seua retirada de les competicions al gener de 2013. Ho feia després d'una de les trajectòries més brillants en la història de la pilota valenciana en la modalitat de Llargues: deu campionats de la màxima categoria, nou amb el club del seu poble, El Campello i u, precisament l'últim, amb el club de Parcent. En les competicions internacionals va ser campió amb la selecció valenciana en el Mundial de França de 1998; en l'Argentina de 2002, d'Itàlia, en 2004. Fou campió de la I Champions League de Llargues amb El Campello en una inoblidable final disputada a Pamplona.\nAra, intentarà, als 48 anys, conquistar un nou títol per a la selecció valenciana en el mundial de Colòmbia, que es celebrarà el pròxim mes de novembre. Ha acceptat la invitació de Pigat per a tornar a la disciplina de la selecció després de deu anys d'absència, com a part integrant d´aquell equip que va conquistar el títol absolut europeu en 2007. Les raons de Pigat per a tornar a recórrer al llegendari saque d'El Campello són molt clares: després de decidir tornar a la pràctica esportiva en esta passada edició de la Lliga de Llargues va ser capaç de conduir al seu equip al subcampionat, demostrant un estat de forma impecable. I Pigat vol una persona amb experiència en les grans cites, que aporte serenitat i espirit d´ equip, que sempre va demostrar el jugador convocat. Ja no són necessaris els traures que sobrepassen els 72 metres. Les noves regles aposten per traures limitats. Això comporta la necessitat de pilotaris dominadors, experts a dirigir la pilota. En definitiva, jugadors amb bagatge. Eixe és un perfil que Martínez complix a la perfecció.\nEl pilotari d'El Campello ha rebut la notícia amb la il.lussió d´un xiquet. Per a mi fou molt trist deixar la selecció en el seu moment però ara vull agraïr al Pigat que després d´ una temporada en què he gaudit del joc i del traure, haja pensat en la meua persona. Faré tot el possible per no defraudar esta confiança.\nLa llista definitiva de seleccionats no s´ ha donat a conéixer ja que de moment encara resten alguns entrenaments. Per això Martínez vol ser clar: «de moment m´ han cridat per entrenar. Vaig a treballar al màxim per poder estar en la llista definitiva de seleccionats», afirmava ahir a Levante-EMV.\nFinal de frontó valencià\nL'atenció dels aficionats al frontó valencià es dirigix este cap de setmana a Almussafes on demà a partir de les 12 hores es disputa la final del Trofeu President de la Diputració, amb un cartell que enfrontarà Puchol II i Roberto davant Pere Roc i Pasqual. No hi ha pronòstics. La lluita en una modalitat que practiquen de manera esporàdica dos professionals de l´ escala i corda com Puchol II i Pere Roc pot ser apoteòsica tot i que les prestacions de Pasqual i Roberto seran definitives.


El congres dels mòbils, UBER, CABIFY i la rapinya de les corporacions de la "economia de la servitud". - Indymedia Barcelona\nEl congres dels mòbils, UBER, CABIFY i la rapinya de les corporacions de la "economia de la servitud".\nCorreu-e: negreverd ARROBA nodo50.org (verificat)\t 26 mar 2017\nJa fa algunes setmanes que es va clausurar el Mobile WorldCongress (MWC) i encara no hem acabat de pair tota la parafernalia tecnològica que ens va oferir: realitat virtual (hi ha una altra realitat que no sigui la realitat real?), la realitat augmentada (realitat amb publicitat), 5G (la banda més ampla i més ràpida), gadgets de tota mena, alguns d’ells “retro” com les resurreccions de models de telèfon que creiem putrefactes de Blackberry i Nokia, la presentació de Aura, la empresa de Telefònica que comerciarà amb les nostres dades...\nTot plegat un gran espectacle per els babaus (periodistes inclosos) que mirem des de la barrera, i cortina de fum per amagar els negocis i els pactes de les corporacions de les comunicacions i de les TIC fan darrera dels decorats.\nPerò al voltant del MWC, d’una manera paral·lela hi han més activitats, d’organismes públics i privats.\nUn exemple seria la presentació, amb bombo i platerets, de la T-Mobilitat, títol de transport amb la que ens amenacen des de fa molts anys però que no s’acaba de concretar. Aquest cop, els representants de TMB, la Generalitat i la AMB, osia els sicaris de la Caixa i d’INDRA (Concessionaris de la T-Mobilitat) han posat data, el 2018 (de tota manera l’incompliment de la data és ja una tradició)... Per cert, desenvolupar aquesta targeta era una de les condicions del contracte del MWC que de moment no s’han acomplert.\nAl voltant del MWC també han intervingut diverses empreses de la “economia de la servitud” (anomenada també “economia col·laborativa”), especialment AIRBNB que manté un contenciós amb l’ajuntament de Barcelona i que vol fer valdre la seva “contribució” a l’èxit del MWC i.... naturalment UBER. També moltes d’altres més petites o que en forma de star-up volen participar en la rapinya.\nUBER (segurament la empresa multinacional del transport amb menys costos) va aprofitar el congres per fer una crida al “diàleg” i a la negociació des de la posició de força que els dona el degotall de sentències favorables del Tribunal Suprem sobre les llicències VTC (vehicles amb conductor), els pronunciaments de la Comissió Nacional dels Mercats i de la Competència i els posicionament ambigu, però favorable, de la Generalitat de Catalunya. La seva posició es podria resumir en demanar que a Barcelona hi hagin entre 3.000 i 5.000 llicències de VTC (el seu mercat laboral) en lloc de les poques centenes actuals (unes 300).\nTambé ha aprofitat el MWCla gran competidora d’UBER, CABIFY que va ser més llesta davant la intervenció judicial i va fitxar a la majoria dels propietaris de llicències VTC (Que no és el mateix que conductors), que a més de mobilitzar 80 vehicles extra (d’on ha tret 80 noves llicències??) ha presentat la seva aliança amb Samsung, amb prestacions 4G de connectivitat i servei de reconeixement de veu i traducció.\nAquests darrers dies, arrel de la vaga del taxi, la situació s’ha enrarit. La premsa i d’altres mitjans mantenen, com és habitual, una línia favorable als interessos de les empreses de la “economia de la servitud”...La “economia de la servitud” te “bona premsa” a la premsa.\nEns sembla interessant fer un repàs a les seves suposades virtuts:\nQui s’oposa a la economia de la servitud (col·laborativa) és un conservador, un populista, un filofeixista...si algú és tant estúpid com per pensar que les relacions econòmiques de la economia “col·laborativa”, son lliures i “democràtiques” difícilment se’l podrà fer entendre el marc d’explotació que utilitzen les multinacionals d’aquest negoci (falsos autònoms, fer recaure els costos de funcionament sobre el treballador, incloses “millores” publicitàries i regals als usuaris). Realment algú por creure que empreses que valen milers de milions i mouen milers de vehicles (68.000 milions i 300.000 vehicles, l’any 2015, en el cas de UBER, als que s’hauria d’afegir els de Didi, Lift, Cabyfi...) estan lluitant contra un monopoli de taxistes?\nLes empreses de la economia de la servitud son disruptives tecnològicament. No hi ha cap “disrupció” tecnològica en l’ús d’APP’s, de la geolocalització o en la oferta de serveis via internet. La disrupció realment és social, i consisteix en explotació, mitjançant l’ús abusiu del treball “falsament autònom”, de la valoració exagerada dels serveis de la plataforma i de “l’avaluació” del servei per part dels usuaris com eina de “neteja” per tallar relacions (acomiadar) als treballadors. En resum explotació intensa i precarietat.\nLes empreses de la economia de la servitud creen ocupació i llocs de treball. Això també és fals, el que realment fan és traspassar treballadors de sectors en dificultats regulats a treballs en precari desregulats. Aquestes empreses es centren en sectors on els “treballadors objectiu” són més dèbils, el conductors i els treballadors de la neteja per hores en els casos més rellevants, hi ha un treball efectuat a Paris on s’estudia la procedència dels conductors força interessant (https://drive.google.con/file/d/0B35JOT8Hwm10Z0FrMElXQUhRaWs/view?usp=sh ).\nLes empreses de la economia de la servitud creen riquesa. Poques d’aquestes empreses estan donant, de moment beneficis, UBER el 2016 va perdre 2.200 milions de $, i des de la seva creació el 2009 n’ha perdut 5.000. Amazon, que val 365.000$ va tenir pèrdues fins 2015, i el 2016 ha guanyat 2,371 milions, 0,006$ de benefici per cada un de valor de la empresa (per comparar Mercadona val 10.900 milons i ha guanyat, el 2016, 611 milions, 0,056 de benefici per cada un de valor, 10 vegades més que Amazon!!).\nLes empreses de la economia de la servitud son modernes, fomenten la competitivitat i el lliure mercat.Les pèrdues que senyalàvem en l’apartat anterior sols s’expliquen com pràctiques de rebaixes de preus per aconseguir capturar usuaris i expulsar altres competidors del mercat. Això és el que ha estat fent, és sols un exemple, Mytaxi empresa subsidiària de Daimler (i que recentment s’ha jalat Hailo), rebaixant els preus del taxi allà on opera fins per sota el 50% del cost, el mateix que fan altres com UBER i Cabfy, però també les de la neteja Clyntu, Wayook, Helplink...aquesta pràctica de rebentar preus, descomptes i despeses de publicitat, va portar a la ruïna a la multinacional Home Joy (que es fotin!).\nNo és res nou, és la vella cobdícia capitalista reciclada a cop de tecnologia, les TIC no ens portaran més llibertat ni més felicitat, igual que tampoc la van aportar les calderes de vapor el segle XIX, sols aportarà més explotació i més beneficis per els de sempre.\nA més hem de pensar que a cada porc arriba el seu Sant Martí, i que, per tant,un UBER ens espera a la cantonada a cada un de nosaltres, fins i tot a aquells que creuen que formen part del sistema (analistes financers, treballadors bancaris, professors...), el que ara passa als taxistes i als treballadors de la neteja en un futur més o menys llarg passarà a tots els sectors.


A presó 3 integrants d'un grup criminal que va perpetrar 33 robatoris silenciosos en 3 mesos al Baix Empordà | Llagostera Ràdio\nA presó 3 integrants d'un grup criminal que va perpetrar 33 robatoris silenciosos en 3 mesos al Baix Empordà\nLa investigació va arrencar el 3 d'abril, quan va començar la primera onada de robatoris silenciosos a cases del Baix Empordà.\nEn aquest tipus d'assalt, els lladres entren als habitatges de nit, aprofitant que els ocupants de l'immoble dormen i cometen el cop sense fer soroll.\nNo és el primer cop que es cometen robatoris amb aquest sistema a les comarques gironines. Aquest és un mètode estès entre delinqüents d'origen albanès i, de fet, és el que van usar els assaltants per accedir a casa de l'empresari gironí Jordi Comas, assassinat l'any 2012 durant un robatori.\nEl juny del 2016, a més, l'Audiència de Girona va condemnar sis integrants (entre els quals Lugja) d'una banda de lladres silenciosos que forçaven els accessos d'aquesta manera.\nDurant la segona i la tercera onada de robatoris, els investigadors van veure aparèixer en escena un quart sospitós, d'origen espanyol, que té una relació "íntimament lligada" als tres sospitosos empresonats i, fins i tot, va arribar a viatjar fins a algun dels amagatalls on hi havia objectes robats.\nLa investigació dels Mossos d'Esquadra va poder localitzar fins a tres possibles zulos de la banda i vincular els lladres amb un total de 33 robatoris.\nMés en aquesta categoria: « Troben un submarinista mort davant la platja Gran de Tossa de Mar\tL'informe municipal sobre Agissa veu "indicis d'irregularitats" en el laboratori d'aigües i els serveis fets a empreses »


Paraules i mots: d’abril 2009\nEl tren se'n va,\nl'andana en el silenci...\nFotos: Flickr (chalkdog)\nPublicat per Teresa Bosch a les 19:04 4 comentaris\nEtiquetes: flaixos urbans, haikús, haikús de pluja, haikús de tren, poemes\nPublicat per Teresa Bosch a les 23:49 3 comentaris\nEls mecanismes que fan que una lectura et porti a o te’n recordi una altra, són difícils de capir. A mi, per exemple, Una lectora poc corrent d’Alan Bennett (Empúries, 2008, traducció d'Ernest Riera), m’ha fet venir al cap El que resta del dia de Kasuo Ishiguro. D’entrada, pot semblar que la reina d’Anglaterra té poca cosa a veure amb un majordom de l’alta noblesa britànica que acaba els seus dies com els va començar: servint. Tots dos, però, representen les dues cares d'una mateixa moneda. En saben tant, en Mr Stevens i la Reina, de fer el que s'espera que facin, que són incapaços de fer o, potser tan sols de pensar, en res més. El sistema i la societat els ho han inculcat des del bressol. I, ells, que són o s’han convertit en aquella mena de persones que troben el sentit de l'existència en el rigorós compliment dels deures, ho han assumit amb una naturalitat i un convenciment tan impecables com destructius. Una lectora poc corrent i El que resta del dia són els retrats fotogràfics d’un món i d’uns sistemes que pressentim que es perden, que es perdran d'aquí poc. I els seus protagonistes, els testimonis que ens recorden que no hi ha móns ni sistemes sense persones amb carn i óssos al darrere.\nTanmateix, aquí s’acaben tots els paral·lelismes. Perquè així com el viatge que emprèn Mr Stevens està d'antuvi condemnat al fracàs, la Reina d’Anglaterra troba en la lectura el revulsiu definitiu que l’hi permetrà alliberar-se de la presó daurada que fins fa poc ella mateixa no reconeixia com a presó. El to tan diferent de totes dues novel·les és més que revelador: les confessions en primera persona de Mr Stevens transmeten una tristesa pobra i fonda, d’aquelles que tothom comprèn però ningú gosa anomenar pel seu nom; en canvi, el narrador omniscient del descobriment de la literatura per part de la reina canta les veritats sense embuts, és irònic i engresca. A Mr Stevens, la vida se li escapoleix de les mans sense fer soroll. A la Reina d’Anglaterra, la vida se li clou amb el descobriment sorprenent d’unes possibilitats que al principi de la novel·la hagués estat totalment incapaç d’imaginar. I tot plegat, perquè això de llegir literatura, com ens recorda tantes vegades al llarg de la seva obra Alan Bennett, és així de senzill, així de misteriós i així de fantàstic.\nEl que també va descobrir era que un llibre menava cap a un altre llibre, que si li obrien portes a tot arreu on mirés i que els dies no eren prou llargs per poder llegir tot el que volia llegir.\nLlegir un informe no és llegir. De fet, és l’antítesi de llegir. Un informe és un procés, carregat de fets i concret. Llegir és descurós, discursiu i perpètuament incitant. Un informe tanca un tema, la lectura l’obre.\nEls llibres no tenen res a veure amb el fet de passar el temps. Tenen a veure amb altres vides i altres móns.\nPoca gent, al cap i a la fi, havia vist més món que ella. Amb prou feines existia cap país que no hagués visitat, cap notable que no hagués conegut. Ella mateixa formava part de la parèplia dels fets. ¿Per què se sentia ara intrigada per llibres que, tant hi feia quantes coses més poguessin ser, tan sols eren un reflex o una versió del món? ¿Llibres? Ella ja havia vist la realitat.\nL’atractiu, va pensar, rau en la indiferència: hi ha una mena de deferència en la literatura. Als llibres tant els és, qui se’ls llegeix, o si se’ls llegeix algú o no. Tots els lectors són iguals, incloent-hi a ella.\n“Considero la literatura” – va escriure – “com un país vast cap a les fronteres llunyanes del qual viatjo, però a les quals mai no arribaré. I he començat massa tard. Mai no em podré posar al dia”.\n“Els escriptors”, va decidir aviat la Reina, “probablement és millor conèixer-los dins les pàgines de les seves novel·les, i és millor que en la ment del lector siguin tan imaginaris com els personatges dels seus llibres”.\nFoto: Flickr (vonMonkey)\nPublicat per Teresa Bosch a les 22:54 7 comentaris\nEtiquetes: Alan Bennett, El que resta del dia, Kasuo Ishiguro, Llibres llegits, Una lectora poc corrent\nEl dia s’ha tornat a esfilagarsar com un núvol de sucre de les fires. Ara alliso el llençol amb la punta dels dits i només veig, al mig de tot, un fil, el darrer fil de tantes hores carregades de projectes. Tot és tan pesant i tot és tan eteri... Enrere han quedat els castells i les promeses, i encara més enrere les circumstàncies que no han volgut que cap torre s’enlairés per gratar el cel. És tard i no puc cridar sense que cap badall em surti per la boca. És tard i no puc cridar sense sentir que els músculs estan tan estovats com aquest fil. Lentament, m’ajauré i aclucaré els ulls i les parpelles. Lentament, deixaré que s’esmunyi aquesta llum.\nAhir a la tarda, la tarda era possible\nFoto: Flickr (conxitam)\nPublicat per Teresa Bosch a les 18:04 0 comentaris\nEtiquetes: citacions, Joan-Elies Adell, prosa poètica\nCercles de pluja\nsacsegen les façanes\ndins de l'Onyar\nFoto: Flickr (Paco CT)\nPublicat per Teresa Bosch a les 23:28 2 comentaris\nEtiquetes: flaixos urbans, Girona, haikús, haikús de pluja, poemes\nUlls miren ulls\nLes veus de tots els altres\nja no se senten\nRing de telèfon\nCom s’escurça el temps\nSilenci al cim\nMés enllà de la boira\nNit sense núvols\nEl primer dels fulgors\nés el de Venus\nA fora glaça\nL’escalfor dels llençols\ndintre dels cossos\nEls dits s’aturen\nAl mig de la blancor\nIl·luminen les pells\nl’estiu i el dia\nFoto: Flickr (clardelluna4)\nPublicat per Teresa Bosch a les 21:09 2 comentaris\nEls colors de l'abril\nFoto: Flickr (insomnia)\nPublicat per Teresa Bosch a les 21:01 3 comentaris\nEtiquetes: haikús, haikús de pluja, haikús dels dies, poemes\nPublicat per Teresa Bosch a les 0:24 2 comentaris\nUna retxa de mar\nFoto: Flickr (TTeab)\nPublicat per Teresa Bosch a les 22:36 3 comentaris\nEtiquetes: haikús, haikús de les distàncies llargues, haikús de mar, l'Empordà, poemes\nSec a la sorra\nEl clapoteig del mar\nFoto: Flickr (Nahariense-Sólo Fotos...)\nPublicat per Teresa Bosch a les 21:40 1 comentaris\nEtiquetes: haikús, haikús de mar, poemes\nUn altre examen\nel vol d'un pardal\nFoto: Flickr (KATEIMI)\nPublicat per Teresa Bosch a les 23:41 3 comentaris\nEn els meus somnis,\nla remor de les ones\nFoto: Composició surrealista amb figures invisibles, Salvador Dalí (1936)\nPublicat per Teresa Bosch a les 21:00 9 comentaris\nEtiquetes: haikús, haikús de mar, haikús dels dies, poemes


Tallant Corda: Val Net vol menys pilotaris\nLa primera empresa privada dedicada a la promoció de la Pilota Valenciana, Val Net SL, ha anunciat mitjanaçant la web de Fredi (copropietari de l'empresa) que després d'aquesta primera temporada on han pogut comprovar els errors i mancances pròpies d'una empresa que acaba de començar i que, a la vegada, és pionera en aquesta tasca, almenys en la pilota a mà estrictament valenciana. Doncs després de tot açò han anunciat uns canvis que fonamentalment seràn la baixa d'alguns jugadors que actualment estàn a nòmina de l'empresa ValNet i també el trencament dels acords amb aquells trinquets que no han complit les espectatives. L'empresa de Fredi, Dani Ribera i Emilio Peris "el Zurdo" no ha aclarit encara quí seràn els jugadors i trinquets perjudicats per aquesta decisió que es justifica perquè "no rendeixen d'acord amb l'inversió que hem realitzat amb ells" segons l'empresari de Gandia, Emilio Peris.\nLa Pilota Valenciana sempre ha sofert un problema que sembla ser un cancer que desde cap nivell (ni el federatiu ni el privat) saben solucionar, la manca d'una extensa llista de jugadors professionals capaços d'omplir els cartells de tots els trinquets valencians sense exprimir-los físicament amb la sobrecarrega de partides setmanals. Amb l'aparició de la nova empresa, s'anuncià que els jugadors contractats (pràcticament el 100% dels pilotaris professionals de l'Escala i Corda) mai jugarien més de dues partides a la setmana per poder així normalitzar en certa manera els plans de treball dels pilotaris. Doncs aquesta promesa, després de tot aquest temps, no s'ha acomplit i els aficionats hem comprovat com jugadors com Dani, Miguel, Grau, Victor o Sarasol II han estat els noms que majoritariament omplient els cartells de ValNet.\nAmb el recent anunci de l'empresa que regeix principalment els destins del nostre esport, el problema que avanç he enunciat s'agreujarà notablement encara que Peris s'afanya a dir que "el pilotari que cause baixa de l'empresa continuarà jugant". Però tampoc s'ha oblidat d'apuntar que ValNet deu d'"explotar millor els seus recursos humans per a ser més efectius". El que queda ben clar és que ValNet no es desfarà de cap ni una de les primeres figures amb les que compta i que és marca com a objectiu un de ben diferent a aquella promesa del més de novembre de l'any passat de normalitzar el numero de partides per a les figures. No sé com es podria fer per a qué la nòmina de primeres figures no es trobara tan sobreexplotada, potser amb una solució com dividir per categories i nivells als professionals. Però el que ben clar tinc és que deurà ser una solució consensuada entre totes les parts: l'afició, els pilotaris, l'empresa i la federació.\nposted by Cagandanes @ 17:27 2 comments\nAt 7:56 p. m., Tagarinet said...\nVoldria equivocar-me, doncs l'última decisió la té Val Net, però la meua percepció és que cauran els veterans que van per sobre dels 37 anys. Oñate, Voro, Cervera, Pigat III, Sarasol II, Mezquita, Grau, etc. seran els primers, encara que potser no seran els únics.\nAt 8:06 p. m., Cagandanes said...\nHome... jo crec que a Sarasol II, Mezquita i Grau els aguantaran. Ho sabrem a Setembre\nPer a quan el Raspall?\nMorvedre o Vinalopó?


L'alcalde de Terrassa vol impulsar un front comú a la comarca per exigir la nova residència per a persones amb discapacitat intel·lectual - Ajuntament de Terrassa\nL'alcalde de Terrassa vol impulsar un front comú a la comarca per exigir la nova residència per a persones amb discapacitat intel·lectual\nLa Generalitat té pendent la construcció de l'equipament des de fa una dècada\nL'alcalde de Terrassa, Alfredo Vega, ha anunciat que buscarà el suport de la comarca per exigir a la Generalitat de Catalunya la construcció d'una nova residència per a persones amb discapacitat intel·lectual a Terrassa. Vega s'ha reunit avui amb la coordinadora Capaç, entitat que aplega les entitats de familiars de persones amb discapacitat intel·lectual de la ciutat, i que reivindica la construcció d'aquest equipament des de fa una dècada; i s'ha compromès a impulsar un front comú amb la resta de la comarca, atesa la dimensió supralocal d'aquest equipament. En els propers dies, l'alcalde adreçarà cartes a tots els alcaldes i alcaldesses de l'àrea d'influència de Terrassa, proposant la creació d'un front comú per fer força davant la Generalitat, demanar una reunió amb el conseller de Treball, Afers Socials i Famílies, Chakir el Homrani, i exigir la construcció d'aquest equipament, pendent des de fa més de 10 anys.\n"No és el primer ni el segon cop que demanem a la Generalitat que compleixi amb les famílies, sense èxit. Per això ha arribat el moment d'unir forces amb més ciutats" ha dit l'alcalde, qui ha afegit: "No podem restar impassibles quan hi ha famílies que han de marxar de la ciutat per manca de places de residencia o per sobreocupació, com passa al Centre de Dia de la Pineda. La comarca i en particular Terrassa estan infradotades, i amb el temps la situació és cada cop pitjor. La construcció de la nova residència és urgent i inexcusable".\nEl 2006, l'Ajuntament de Terrassa i la Generalitat de Catalunya van signar un conveni per a la construcció d'una segona residència per a persones amb discapacitat intel·lectual severa, que s'ha d'afegir al centre existent (La Pineda). El 2009 l'Ajuntament va fer efectiva la cessió de terrenys a la Generalitat per a la construcció de l'equipament, però aquest resta pendent i sense data. Mentrestant, la demanda no ha deixat de créixer i altres ciutats sí que han vist incrementada l'oferta: des de l'any 2000, el nombre de persones amb discapacitat intel·lectual de més del 75% reconeguda a Terrassa ha passat de 1.111 a 1.859, és a dir un 67,33% més. En el mateix període, el nombre de places de residència a la ciutat ha passat de 61 a 62, és a dir, només ha crescut un 1,64%. En canvi en el conjunt de Catalunya les places han crescut un 61,4%, passant de 2.814 a 4.542. En aquest sentit, l'alcalde ha dit: "Les xifres parlen per elles mateixes, el greuge comparatiu és evident, però l'important és que darrere les xifres hi ha persones i famílies que pateixen".\nTerrassa ha reivindicat aquest equipament a la Generalitat en repetides ocasions. Des del 2009 s'han succeït nou reunions entre representants municipals i de la Generalitat, tres resolucions del Ple exigint a la Generalitat el compliment del seu compromís, i nombroses gestions a nivell tècnic i polític. La darrera, el passat 26 d'octubre, quan el president de la Generalitat va visitar la ciutat. La residència era una de les reivindicacions que l'alcalde de Terrassa va traslladar al president durant la reunió que van mantenir.


Arriben a Espanya 1.150 espanyols repatriats del Marroc - Diari de Girona\nArriben a Espanya 1.150 espanyols repatriats del Marroc\nEl país magribí va tancar dimarts l'espai aeri amb Espanya per raons sanitàries\nredacció 04.04.2021 | 20:33\nUn total 1.150 espanyols o residents a Espanya han agafat aquest diumenge un vaixell i un avió contractats dins d'un dispositiu especial per repatriar les prop de 4.000 persones que van quedar atrapades al Marroc quan el país magribí va tancar dimarts l'espai aeri amb Espanya per raons sanitàries.\nEl vaixell de Balearia va sortir des del port de Tànger Med amb destinació a Algesires amb 800 passatgers a bord poc després de les 16.30 hora local (una hora més a Espanya), mentre que gairebé alhora un avió d'Iberia transportava 348 passatgers des de Casablanca fins a Madrid.\nCap a les 18.40 hores ha arribat el vaixell que també transportava 193 turismes i un autobús, han indicat fonts portuàries. A l'estació marítima del port d'Algesires, els integrants de la Policia Portuària han vetllat pel compliment de la distància de seguretat i altres mesures per preservar l'ordre al pas del control de passaports que efectuava la Policia Nacional.\nIgualment, hi havia un dispositiu sanitari per practicar la PCR als passatgers en cas que algun d'ells mostrés símptomes de covid-19.


Crisi a Ucraïna, entre l’amenaça de guerra i la negociació in extremis\nLes tensions a l'est d'Europa segueixen després dels anuncis del president rus, la resposta dels Estats Units i altres potències. Què està en joc en la crisi?\nA baix l’escalada guerrerista dels Estats Units i l’OTAN a l’Est d’Europa!\nReproduïm la declaració de la Fracció Trotskista - Quarta Internacional (FT-CI), organització internacional impulsora de la Xarxa Internacional La Izquierda Diario sobre l'escalada guerrerista entorn del conflicte a Ucraïna.\nWarren Montag -professor a l'Occidental College de Los Angeles, Califòrnia- en una entrevista publicada originalment a Left Voice parla del creixent interès per Trotsky i les seves idees entre joves militants i activistes, així com entre intel·lectuals i acadèmics d'esquerra als Estats Units.\nMitjans internacionals apunten a l’Estat Islàmic per l’atemptat a Kabul\nUn doble atemptat suïcida ha sacsejat avui l'aeroport de Kabul i ha deixat almenys 13 morts i 30 ferits, entre ells estatunidencs, enmig de les evacuacions de milers de persones que intenten sortir de l'Afganistan per temor als talibans.\nEls països més rics aplicaran un reforç per la covid-19, però a Àfrica menys del 2% està vacunat\nEls països rics de tot el món s'estan preparant per a oferir una tercera injecció de la vacuna Covid-19 a les seves poblacions. Mentrestant, la vacunació continua estant fora de l'abast de la gran majoria d'africans.\nÉs en Al Udeid on l'imperialisme té assentat el Comandament Central de la Força Aèria, la seva principal base militar a l'Orient mitjà. Els mateixos empleats de l'ambaixada d'Estats Units a Doha, denuncien les condicions d'amuntegament i la falta de banys per als refugiats que els Estats Units va traslladar a aquesta base.\nL’Afganistan: l’epíleg de la “guerra contra el terrorisme”\nDesfeta. Catàstrofe. Col·lapse. “Moment Saigon” de Joe Biden. Els termes utilitzats per a definir la humiliant retirada dels Estats Units de l'Afganistan parlen per si mateixos de la dimensió de l'esdeveniment. La derrota no és només nord-americana sinó del conjunt de l'OTAN, que va acompanyar amb recursos humans i financers l'aventura militar. Els efectes estratègics de la segona derrota militar dels Estats Units a les mans d'un enemic infinitament més feble es veuran en el pròxim període.\nL’Afganistan i la decadència hegemònica de l’imperialisme d’Estats Units\nPresentem a continuació l'entrevista d'Alerta Spoiler a Jimena Vergara, editora de Left Voice als Estats Units, part de la xarxa internacional La Izquierda Diario, sobre la situació a l'Afganistan i l'impacte per als Estats Units.


Valentúbers participen en #SempreTeuaACasa amb tallers de dansa, de poesia i rap, i molt més! - Valentubers\nGràcies a la iniciativa #JoAprencACasa alguns/es valentúbers han participat en un projecte molt interessant i didàctic, i amb un objectiu genial com és “oferir alternatives per combatre l’avorriment i fer front al repte que suposa per a les famílies el fet d’haver de passar tantes hores a casa”, expliquen. Una projecte impolsat per la Direcció General de Política Lingüística i Gestió del Multilingüisme de la Conselleria d’Educació, Cultura i Esport.\nGràcies a Eduard Borja, qui ha comptat amb la participació de valentúbers com Nina Baiferr, Laura Cubertorer o Joan Ramón Sanchis per assolir la fi del projecte “d’entretenir els xiquets de manera educativa i lúdica en la nostra llengua amb una sèrie de vídeos explicant activitats dinàmiques que els xiquets i preadolescents (d’entre 5 i 15 anys) poden practicar a casa amb ajuda dels pares o per ells mateixos”, ens conten des de la iniciativa.\nEn este enllaç descobriràs la gran iniciativa que han portat a terme: http://sempreteua.gva.es/va/sempreteuaacasa\nAcí et deixem alguns dels vídeos que han estat presents en la iniciativa. Un d’ells és del canal Les Píndoles del Profe. En este trobaràs un taller de poesia per als més menuts/es de la casa! Amb Edu Borja, qui ha comptat amb la comunitat valentuber per a la iniciativa, podràs descobrir com es construeix un titella sense eixir de la llar! Però, espera, encara hi ha més…, amb Aitor, del canal Llet i vi, aprendràs a fer xapes esportives. Sí, ho has llegit bé: xapes esportives! Fes clic:\nLa dansa és altra de les temàtiques que ha arribat a esta iniciativa gràcies a Laura Cubertorer! La valentuber ens porta un taller de dansa tradicional valenciana, t’ho vas a perdre? Amb Joan Ramon Sanchis podràs endinsar-te en el món de l’economia però contada per a adolescents planificant un viatge! Un vídeo fet, específicament, per a elles/es!\nAmb Aina Monferrer trencaràs els tòpics de la lectura que, de vegades, estan massa presents! I amb Nina Baiferr perdràs la por escènica! I… un moment, el Minecraft pot ser un videojoc educatiu? De veres? Sí!! Simmer Valenciana et conta com sí que ho és. A més, amb Alfons (Malparlat) t’endinsaràs en el món del rap. No és genial?\nNo t’oblides de subscriure‘t als canals i de seguir esta gran iniciativa de #SempreTeuaACasa que arriba per fer-nos el confinament més educatiu i lleuger!


El Temps Andorra diumenge 7 gener 2018 | Andorra Difusió\nSenyora ploguda i nevada per damunt de 1300 metres la que hem tingut. Atenció perquè aquest diumenge, fins ben entrada la tarda, seguirà nevant. A estones la cota baixarà dels 1100 metres. Ambient ben fresc. El dilluns portarà algunes clarianes transitòries al matí, però a la tarda la nevada tornarà a intensificar-se, generalitzar-se i baixar de cota fins els 1000 o 1100 metres. Seguirà el fred destacable.\nEl temps migdia 07 de gener del 2018\nEl temps vespre 07 de gener del 2018


Estiu de ciència i esport amb activitats per a tothom | | Propera parada\nEl Museu de Ciències Naturals i el districte de Sant Martí (parada Fòrum – línia T4) aposten per una proposta educativa i cultural completa aquest estiu. Les activitats es dirigeixen a nens i nenes amb esperit científic, pallasso o cinèfil. Però no només poden gaudir els infants, les seves famílies, també són benvingudes.\nA un pas de TRAM, la programació del Museu de Ciències proposa activitats específiques en diferents franges d’edat:\nNiu de ciència: de 0 a 6 anys. L’objectiu d’aquesta activitat és descobrir la natura i despertar en l’infant la curiositat mitjançant materials audiovisuals. Fins a l’1 de setembre, de dimarts, a dissabte, d’11 a 14 h i diumenges, d’11 a 14 h i de 16 a 19 h (activitat gratuïta).\nPangeica Som Natura: A partir de 7 anys. Espai de descoberta a través dels elements de la natura, relacionant amb el concepte de biodiversitat present en l’exposició Som Natura. Fins al 30 d’agost, dimecres i divendres, a les 11.30 h i a les 12.45 h (gratuït amb el preu de l’entrada).\nLa natura de prop: per a totes les edats. S’analitzaran amb dispositius òptics diferents elements connectats amb la terra (llavors), aire (papallones) i el mar. Fins a l’1 de setembre, els dimarts, dijous i dissabtes, d’11 a 14 h i diumenges, d’11 a 14 h i de 16 a 19 h (entrada gratuïta).\nPerò les activitats continuen al setembre, abans de tornar al nou curs escolar. És el moment d’activitats esportives i divertides a la zona de Besòs Mar, en aquest cas, per a totes les edats:\nTaller de circ, trapezi, malabars, diàbolo, plat xinès, monocicle i cable: els dimecres d’agost i el 4 de setembre, a les 19 h (plaça Dolors Canals).\nCinema a la fresca: 20 d’agost i 10 de setembre a les 22 h (pistes vermelles d’Alfons el Magnànim).\nTai txi i Txi kung a l’aire lliure: tots els dimarts de setembre, de 10 h a 11 h (Rambla Prim, 53).\nMotricitat i memòria: tots els dijous de setembre, de 10 h a 11 h (Rambla Prim, 53).\nEl divendres 13 de setembre, a partir de les 16 hores, es durà a terme una sessió d’enjardinament comunitari, on tots els veïns i veïnes podran treballar en conjunt en un projecte sostenible, per a proveir de més verd les zones del barri (Casal del Barri Besòs).\nDiversió per a tothom!\nTRAM 21 d'agost de 2019 0 comments


Ràdio Sió Agramunt 107.9 FM | "L'arquer Raúl Hernández, sots campió d'Espanya en la modalitat de camp"\nInici / Notícies / L'arquer Raúl Hernández, sots campió d'Espanya en la modalitat de camp\nL'arquer Raúl Hernández, sots campió d'Espanya en la modalitat de camp\nL'arquer agramuntí Raúl Hernández, que competeix dins del Club Tir amb Arc Pardinyes ha aconseguit, aquest passat cap de setmana, proclamar-se sots campió d'Espanya de camp en la categoria d'arc compost masculí. Hernández valora el resultat en el que ha sigut el seu primer campionat d'Espanya en aquesta modalitat: "Era el meu primer campionat d'Espanya en aquesta modalitat, ja que fa només dos anys que tiro en aquesta modalitat. Per mi va ser tota una sorpresa quedar primer al round classificatori i més guanyar la semifinal i accedir a la final".\nEl campionat, on hi van participar 4 arquers més del club, va començar el dissabte al matí, amb un round classificatori amb 12 dianes a distàncies conegudes i 12 a distàncies desconegudes. Hernández va aconseguir classificar-se en primera posició i obtenia l'accés directe a les semifinals que tindrien lloc durant el diumenge al matí, quan va guanyar Juan Morago per 63 a 61 punts, obtenint llavors l'accés a la final del Campionat d'Espanya. Ja al campionat, Hernández es va enfrontar a l'avilès Gonzalo Sánchez Ferrero, qui es va imposar per 61 a 65 punts.\nPel que fa al Campionat d'Espanya, Catalunya obtenia el títol de campionat per comunitats autònomes gràcies a les puntuacions obtingudes durant el round classificatori del dissabte on les puntuacions dels catalans David Garcia, Sergi Cebrián i Raül Hernández sumarien 1039 punts quedant per davant dels arquers de la Comunitat de Madrid i els de la Comunitat Foral de Navarra.\nAscendeixen a 25 les multes per no dur la mascareta a la via pública


Cros Isona – Consell Esportiu del Pallars Jussà\n15 de novembre de 2015 Posted in Cros\nEl proper 21 de novembre tindrà lloc a Isona (Pallars Jussà) el CROS INTERCOMARCAL 2015. La data límit per presentar l’incripció es el proper dilluns, 16 de novembre. Cal utilitzar codis adjunts l’excel adjunt per formalitzar l’inscripció i enviar-la a cepjussa@pallars.com\nParalelament segueix en marxa la campanya de l’ESPORTISTA SOLIDARI. Recordeu que aquesta campanya solidaria es per recollir material esportiu nou o semi-nou que serà enviat per la Unió de Consells Esportius de Catalunya. Podeu deixar el material al pavelló d’esports d’Isona el mateix dia de la competició o els dies assenyalats al cartell.\nCal estar ASSEGURAT pel vostre Consell Esportiu.\nVEURE PLÀNOL CIRCUIT i REGLAMENT – VEURE CARTELL\nCursets Esquí Alpí i Snowboard de NadalCros Tremp


El PP obri un expedient informatiu a l'alcalde de la Nucia després de vacunar-se - À Punt\nEl PP obri un expedient informatiu a l'alcalde de la Nucia després de vacunar-se\nBonig afirma que la situació del popular és diferent a les dels alcaldes socialistes, ja que Bernabé Cano exerceix com a metge.\nL'alcalde de la Nucia i diputat provincial del PP, Bernabé Cano / Twitter: @BernabeCanoES\n18 de gener 2021 - 15:00\nLa presidenta del PP de la Comunitat Valenciana, Isabel Bonig, ha anunciat aquest dilluns que el president provincial del PP d'Alacant, Carlos Mazón, ha obert un expedient informatiu a l'alcalde de la Nucia, Bernabé Cano, després de saber-se que tant ell com el regidor de Sanitat, Manuel Alcalá, s'han vacunat en els últims dies contra la Covid-19.\nBonig ha defés que, trot i que s’ha obert aquest expedient, “són circumstàncies diferents” les d'aquests càrrecs del PP i les dels alcaldes socialistes que es van vacunar sense que els corresponguera, ja que l'alcalde de la Nucia exerceix com a metge.\nLa dirigent popular ha manifestat que tant el regidor de Sanitat, pel seu càrrec de facultatiu, com l'alcalde de la Nucia, que estava en el llistat enviat per Sanitat, havien de vacunar-se, mentre que als alcaldes socialistes, “es va dir que era perquè sobraven” vacunes, ha denunciat.\nSegons Bonig, el pla de vacunació no especifica a qui inocular les vacunes que sobren i ha demanat a la Conselleria de Sanitat que s'aclarisca quin és el protocol.\nYolanda Díaz reclama la comissió de seguiment de la coalició per les diferències sobre la despesa militar Aitana Mas assegura que Igualtat continuarà fomentant els serveis socials als ajuntaments La causa contra Oltra pels abusos de l'exmarit a una menor tutelada torna a un jutjat ordinari Sánchez qualifica d'"espectaculars" els resultats de l'ingrés mínim vital L’alcalde de Benidorm sobre la taxa turística: "És un impost. No és una taxa, perquè no és voluntària" Pedro Sánchez anuncia que farà fixos més de 67.000 sanitaris en tot l’Estat Puig aposta per reforçar l'estat del benestar en el Dia de la Rosa Yolanda Díaz llança el 8 de juliol la plataforma Sumar Arxiven la causa contra Ada Colau per les subvencions a entitats afins


maig 2016 - TTCASSA\nDOBLE CAMPIONAT DE CATALUNYA\nPosted on maig 30, 2016 Leave a Comment\nDOBLE CAMPIONAT DE CATALUNYA PER LES BENJAMINES DEL TT.CASSÀ\nDurant tot el dissabte 28 i tot el diumenge 29, Esparreguera ha acollit els campionats de Catalunya de tennis taula benjamí. El TTCassà hi presentava un total de 6 jugadors que participaven en totes les modalitats, equips, dobles i individuals femení i masculí.\nLa Sílvia Coll i l’Anna Puigmolé van dominar en fèmines aconseguint el campionat català en doble, la Sílvia Coll va repetir or en l’individual i el sots-campionat per equips en una desgraciada final per les cassanenques.\nEl doble cassanenc es va mostrar intractable en tota la competició, cedint només un joc en tot el torneig.\nEn individual la Sílvia Coll va fer valer la seva condició de favorita imposant-se de manera clara a totes les rivals.\nPer equips, si bé el sots campionat és un altre èxit, val a dir, que no va ser la millor tarda de les cassanenques que van acabar perdent una final molt “estranya” per un ajustat 3-2 deixant-se remuntar resultats molt favorables.\nLa parella cassanenca es postula com a una de les favorites pels campionats d’Espanya que es celebraran a Blanes a finals de Juny.\nEn masculí tot i el bon joc no hi va haver tanta sort, destacarem que l’Eloi Ruiz arriba a quarts de final, i en LLuc Ireland en la seva primera competició important cau a vuitens, igual que en Biel Figarola. En Pau Rabionet va caure a fase de grups.\nAquest doble campionat de Catalunya i la manera en com s’ha aconseguit deixa a l’escola cassanenca en una posició destacada a nivell català.\nCAP DE SETMANA DE TÍTOLS PEL TT.CASSÀ\nPosted on maig 16, 2016 Leave a Comment\nCap de setmana de títols pel Tennis Taula Cassà\nAquest passat cap de setmana els jugadors del TT.Cassà han començat a recollir el fruits de la feina de tota una temporada, imposant-se en la LLiga Catalana femenina i obtenint 5 primeres posicions i un total de 9 podis al Territorial de Girona.\nOBERTES LES INSCRIPCIONS A LES 24HRS DE CASSÀ I AL I OPEN BENJAMÍ I ALEVÍ (OBA) PUNTUABLE PEL RANKING CATALÀ\nPosted on maig 12, 2016 Leave a Comment\nHem obert inscripcions a la Festa Major del tennis taula català del últim cap de setmana d’Agost\n-Dissabte 27 al matí i fins a mitja tarda Open Benjamí i Aleví (masculí i femení) puntuable pel rànking FCTT\n-Dissabte 27 a les 18:00 hrs inici de les 24 hrs (diferents categories) fins diumenge 28 a les 18:00 hrs\nEt pots inscriure aquí, clicant la pestanya taronja o bé directament a : http://24httcassa.plisweb.com/1/inscripcions\nMolt aviat obrirem incripcions per campus de pretemporada la setmana prèvia a les 24 hrs


La Fundació GAEM i la Volta Ciclista a Catalunya creen un tàndem solidari per la lluita contra l’esclerosi múltiple - Diari de la Discapacitat\n[ 21 de Maig de 2019 ] Milers de persones tornen a sortir al carrer per defensar els llocs de treball als Centres Especials de Treball Discapacitat\n[ 21 de Maig de 2019 ] El sindicat USO s’incorpora a la CEDDD per defensar els drets dels treballadors amb discapacitat Ocupació\n[ 21 de Maig de 2019 ] Les entitats socials reclamen al Govern una gestió més àgil i eficaç de la Renda Garantida de Ciutadania Inclusió\n[ 21 de Maig de 2019 ] Tres catalans convocats per la selecció espanyola pel BISFED Regional Open Olbia de boccia Esports\n[ 21 de Maig de 2019 ] El Govern rep la delegació catalana dels Jocs Special Olympics d’Abu Dhabi en una recepció institucional Esports\nPortadaDiscapacitatLa Fundació GAEM i la Volta Ciclista a Catalunya creen un tàndem solidari per la lluita contra l’esclerosi múltiple\nLa Fundació GAEM i la Volta Ciclista a Catalunya creen un tàndem solidari per la lluita contra l’esclerosi múltiple\nEstará informant sobre L'EM en les arribades d'algunes etapes\n15 de Març de 2019 Redacció/Fonts Discapacitat 0\nLa Fundació donarà informació sobre l’EM a les arribades d’algunes etapes // Foto: Namuss Films\nLa Fundació GAEM, Grup d’Afectats per l’Esclerosi Múltiple, estarà present en vàries arribades de la 99a edició de la Volta Ciclista a Catalunya que arrenca el proper 25 de març, creant un tàndem solidari en la lluita per trobar una cura per a l’Esclerosi Múltiple.\nL’entitat informarà en aquests punts de la cursa sobre els projectes i les línies actuals de treball, així com sobre la malaltia i les conseqüències que comporta a les persones afectades.\nLa Fundació GAEM té el projecte “Jo dono les meves passes”, una campanya solidària i inclusiva relacionada amb l’esport que vol captar 1 milió d’euros per a impulsar la investigació de l’Esclerosi Múltiple.\nA més, la Fundació GAEM tindrà visibilitat a les arribades de la Volta Ciclista a Catalunya amb tanques publicitàries, en una edició marcada per l’excel·lent participació, amb noms com el campió del món Alejandro Valverde, el quatre cops vencedor del Tour de França Chris Froome o el català Marc Soler, entre molts altres.\nLa Fundació GAEM, creada al 2006 per un grup d’afectats d’Escleros Múltiple, és 100% privada i treballa en diferents àrees relacionades entre si. Aposta per la innovació i la investigació, impulsant, entre altres investigacions, un programa d’acceleració de projectes. Mitjançant aquest programa s’agilitza la investigació i es disminueix el risc de la transferència de potencials productes i tecnologies innovadores de l’acadèmia a empreses. L’entitat també duu a terme nombroses iniciatives de sensibilització, mitjançant les quals dona a conèixer la malaltia i les afectacions a nivell neurològic que aquesta provoca. A més de treballar en les àrees esmentades, la Fundació està molt compromesa amb els afectats d’EM i els seus familiars i els informa i dona suport.\nGirona estarà un any més al costat de la campanya “Mulla’t” per l’Esclerosi Múltiple\n5 de Juliol de 2017 Redacció/Fonts Discapacitat 0\nLes piscines municipals d’estiu de la Devesa seran de nou el centre neuràlgic a Girona de la campanya “Mulla’t” per l’Esclerosi Múltiple que es farà aquest proper diumenge 9 de juliol, i amb la que també col·laborarà la piscina de Can Gibert del Pla.i la piscina de Palau, que serà punt informatiu aquest dijous 6 de juliol. Dilluns passat el regidor de Paisatge i Hàbitat Urbà de l’Ajuntament de Girona, Narcís Sastre, va destacar durant la presentació de la campanya […]\n2 de Juny de 2018 Redacció/Fonts Patrocinats 0\nEl centre tecnològic Eurecat prepara, dins del consorci Optogenerapy, implants de teràpia cel·lular optogenètica mitjançant electrònica impresa que permetran administrar dosis de proteïnes terapèutiques a pacients amb esclerosi múltiple, una malaltia que afecta a 2,3 milions de persones a tot el món. Segons va explicar la coordinadora del consorci, Biotza Gutiérrez, aquest nou tipus d’implant “millorarà el tractament i evitarà injeccions periòdiques als pacients d’esclerosi”, la qual cosa revertirà en la seva qualitat de vida. L’electrònica impresa “és lleugera i […]\nFins a un 10% de la població amb Esclerosi Múltiple té el primer brot durant la infància\n31 de Maig de 2018 Redacció/Fonts Destacades 0\nTot i que l’esclerosi múltiple afecta més als adults que als infants, no treu que entre un 3% i un 10% dels casos es diagnostiquen en la infància, una xifra que representa entre 500 i 900 nens i nens afectats a Catalunya, tot i que la xifra no és oficial. A diferència dels adults, en que la malaltia afecta més a les dones que als homes, l’esclerosi múltiple en infants afecta per igual a nens i a nenes. En un […]\nEs crea una plataforma per reclamar que es reverteixin les retallades en dependència\nProjecte pioner al Maresme per diagnosticar i tractar la disfàgia en infants i joves amb discapacitat


Persones Grans - Ajuntament de Manresa\nAnunci bases específiques\nPROGRAMA PER A LA MILLORA DE LA QUALITAT DE VIDA DE LES PERSONES GRANS\nCodi convocatòria Persones Grans 1/2021\nÉs objecte de la convocatòria la subvenció destinada a projectes i activitats per a la millora de la qualitat de vida i de les potencialitats de la gent gran que es duguin a terme a la ciutat de Manresa durant l'any 2021.\nLes associacions constituïdes per a persones grans, o les que treballin per a la millora de la qualitat de vida o/i l’envelliment actiu del col·lectiu i que participen en el Consell Municipal de la Gent Gran de Manresa. Cal que estiguin inscrites en el Registre Municipal d'Entitats Ciutadanes de Manresa.\nCom es pot demanar:\nPer internet: imprescindible tenir certificat digital de l'entitat o, en el seu defecte, el certificat digital del representant legal.\nLa signatura digital com a entitat l'expedeix la Fábrica de Moneda y Timbre. Es pot sol·licitar a l'Agència Tributària .\n- Projecte i pressupost\n- Certificat de representació legal, o equivalent (no és necessari si es fa amb el certificat digital de l'entitat)\nEl termini de presentació de sol.licituds s'obre el 23 de juny de 2021 i finalitza el 16 de juliol de 2021.\n- Desenvolupar algun dels programes subvencionables previstos a la convocatòria.\n- L'entitat ha d'estar al corrent de les seves obligacions tributàries i de la Seguretat Social a l'hora de fer la sol·licitud, així com no trobar-se en cap dels supòsits de reintegrament que preveu l'article 37 de la Llei 38/2003, General de subvencions\n- L'aportació municipal no serà superior al 50% del cost del projecte.\n- La resolució d'atorgament determinarà la data màxima de justificació.\n- Caldrà justificar el 100% del pressupost presentat.\n- Incloure en tota la informació i publicitat que es faci del projecte subvencionat el logotip de l'Ajuntament de Manresa.\nConsulteu la resta d'informació pel què fa a requisits, barems... a les bases de la convocatòria


Recomanació de nivell “A” per examinar a les dones embarassades per a l’hepatitis B | ASSCAT\nD’acord amb un informe publicat recentment a JAMA, el Grup de Treball de Serveis Preventius dels EUA (USPSTF, en les seves sigles en anglès) va donar una recomanació de nivell “A” per avaluar a les dones contra l’hepatitis B en el seu primer trimestre d’embaràs.\n“Tot i que existeixen pautes per a la vacunació universal contra el VHB infantil, les taxes d’infecció materna per VHB han augmentat anualment en un 5,5% des del 1998. Els nens infectats amb hepatitis B durant la infància tenen més probabilitats de desenvolupar una infecció crònica. La infecció crònica per VHB augmenta la morbiditat i la mortalitat a llarg termini al predisposar a les persones infectades a la cirrosi i al càncer de fetge”, va escriure l’equip de treball.\nL’USPSTF també va trobar que altres intervencions “efectives” per prevenir la transmissió perinatal del VHB incloïen la vacunació de nadons nascuts de mares negatives al VHB dins de les 24 hores del seu naixement i completant la sèrie de vacunació contra el VHB per quan el nadó té 18 mesos. A més, el grup de treball va observar que la inscripció d’aquestes mares i els seus fills en el maneig de casos “va proporcionar un benefici de salut substancial en general”.\nLes recomanacions es basen en 499 estudis i 5.688 títols i resums, d’acord amb Jillian T. Henderson, doctor del Centre d’Investigació de la Salut, Kaiser Permanente, Portland, Oregon i els seus col·legues.\nLa recomanació de nivell “A” de l’USPSTF per avaluar a les dones embarassades pel VHB reflecteix les seves recomanacions anteriors fa una dècada, segons l’equip. L’USPSTF també va observar que el Comitè Assessor dels CDC sobre Pràctiques d’Immunització, el Col·legi Americà d’Obstetres i Ginecòlegs i l’Acadèmia Americana de Metges de Família tenen recomanacions similars al grup de treball en aquesta àrea.\nLes dades mostren que va haver-hi 85,8 casos d’infecció materna per VHB per cada 100.000 parts entre el 1998 i el 2011, segons el grup de treball.\nNeil S. Silverman, metge del Departament d’Obstetrícia i Ginecologia de l’Escola de Medicina David Geffen de la Universitat de Califòrnia a Los Ángeles, va oferir beneficis addicionals després que les recomanacions de l’USPSTF poguessin tenir, a més de reduir aquesta taxa, en un editorial relacionat.\n“L’adhesió a aquestes recomanacions també permet discussions i implementació de modalitats de tractament, inclosa la teràpia antiviral contra el VHB matern durant l’embaràs com un complement de la immunoprofilaxi neonatal per abordar el risc d’infecció fetal enfront als alts nivells de virèmia materna, així com la capacitat de derivar a les dones pel tractament crònic de la seva malaltia per VHB per prevenir les complicacions a llarg termini de la infecció”, va escriure.


En el cas de les naus d'una sola planta l'estructura de les cobertes està formada per encavallades de fusta reblonades, amb lluernaris a la part superior. Algunes cobertes de teula han estat substituïdes per uralita. Pel que fa a les obertures n'hi ha d'arc de mig punt i d'altres amb llinda amb forma d'arc rebaixat. Aquesta alternança dóna un sentit unitari i de conjunt. Can Ricart és un recinte industrial que ocupa un espai equivalent a quatre illes de l'Eixample. És situat a l'antic eix industrial de Pere IV a la vora d'altres fàbriques com Oliva Artés, ca l'Alier, l'Escocesa o Ca l'Illa.\nS'accedeix al recinte a través del passatge del Marquès de Santa Isabel, 40. A l'entrada hi ha un edifici que fa les funcions de porteria. A...\nEl conjunt fabril es construït per un sistema de naus, carrers i places. Aquesta trama fou iniciada el 1853, abans del projecte de l'Eixample de Cerdà; per tant, hi conviuen dues traces històriques diferents.


L’Ajuntament de Quart de Poblet, a través de la Regidoria d’Ocupació i Promoció Econòmica, que dirigeix Juan Medina, ha lliurat 24 certificats de professionalitat del curs Activitats Auxiliars de Magatzem i 15 acreditacions parcials del Mòdul de Manipulació de Càrregues amb Carretons Elevadors inclosos en el mateix certificat.\nAquests cursos han sigut finançats pel Servef i l’Ajuntament de Quart de Poblet, i desenvolupats des del Centre d’Ocupació i Desenvolupament municipal.\nEl certificat d’Activitats Auxiliars de Magatzem ha tingut una durada de 250 hores i ha comptat amb un mòdul de pràctiques en empreses importants del sector amb 40 hores de durada. Dels i les participants, el 20% ha trobat treball relacionat amb la formació adquirida.\nTal com indica el regidor d’Ocupació i Promoció Econòmica, Juan Medina, “l’objectiu de l’Ajuntament de Quart de Poblet a través d’aquesta formació homologada és ampliar les opcions d’inserció laboral en el nostre municipi i, per açò, dins de les línies Opcions Formació del programa Més Opcions, estem centrant-nos en aquelles especialitats més demandades per les empreses. El fet que un 20 per cent de l’alumnat s’haja inserit avala aquest fet”.\nLa valoració de l’alumnat ha sigut molt alta en les enquestes del Servef, tant de la formació rebuda com de les pràctiques en les empreses, i de l’adequació de les instal·lacions del Centre d’Ocupació i Desenvolupament. El curs de Manipulació de Càrregues amb Carretons Elevadors ha tingut una durada de 50 hores i es troba englobat dins del certificat de professionalitat Activitats Auxiliars de Magatzem. Les classes teòriques i pràctiques s’han realitzat en el CED i s’han reforçat en el Magatzem Municipal. Les pràctiques es realitzen amb carretons del tipus frontal contrapesat, lateral retràctil i traspale elèctric amb plataforma.\nEn tots els cursos, la formació establida en el mòdul formatiu “Manipulació de Càrregues amb Carretons Elevadors”, garanteix el nivell de coneixements necessaris per a l’acompliment de les funcions de conducció de carretons elevadors. Aquesta formació no necessita ser renovada i és la que s’està demandant en les ofertes de treball amb el conegut “carnet de carretoner”.